**RANGOS SUTARTIES SPECIALIOJI DALIS**

|  |  |
| --- | --- |
| Vilnius | 202\_\_ m. \_\_\_\_\_\_\_\_\_\_\_\_\_ \_\_\_ d. |

Sutarties šalys:

**užsakovas**

|  |  |
| --- | --- |
| **Pavadinimas** | Akcinė bendrovė VILNIAUS ŠILUMOS TINKLAI |
| **Buveinės adresas** | Elektrinės g. 2, 03150 Vilnius |
| **Adresas korespondencijai** | Spaudos g. 6-1, 05132 Vilnius |
| **Juridinio asmens kodas** | 124135580 |
| **PVM mokėtojo kodas** | LT241355811 |
| **Banko sąskaita** | LT537044060001219501 |
| **Atstovas ir atstovavimo pagrindas** |  |
| **Telefonas** | 19118 |
| **El. pašto adresas** | [info@chc.lt](mailto:info@chc.lt) |

**RANGOVAS**

|  |  |
| --- | --- |
| **Pavadinimas** | UAB „Grynerga“ ir Eko Energetyka i Cieplownictwo Sp. z o. o., atstovaujama pagrindinio partnerio UAB „Grynerga“ pagal 2022 m. rugsėjo 30 d. jungtinės veiklos sutartį |
| **Buveinės adresas** | Partizanų g. 89, LT-50312, Kaunas |
| **Juridinio asmens kodas** | 305792709 |
| **PVM mokėtojo kodas** | LT100014131712 |
| **Banko sąskaita** | LT977044090101935990 |
| **Atstovas ir atstovavimo pagrindas** |  |
| **Telefonas** | +37065637850 |
| **El. pašto adresas** |  |

Pagal Pirkimą:

|  |  |
| --- | --- |
| **Pirkimo pavadinimas** | Absorbcinio šilumos siurbliu (-o) irengimo E-2 GK-4 efektyvumo padidinimui darbo projektas ir rangos darbai |
| **Pirkimo Nr.** | 620923 |

1. **SUTARTIES DALYKAS (Sutarties BD 4 skyrius)**
   1. Rangovas įsipareigoja savo rizika ir savo medžiagomis (nebent šioje Sutartyje būtų nurodyta, kad atitinkamas medžiagas tiekia Užsakovas)atlikti Darbus Objekte ir perduoti šių Darbų rezultatą Užsakovui, o Užsakovas įsipareigoja priimti tinkamai atliktus Darbus ir sumokėti už juos Sutartyje nurodytomis sąlygomis ir tvarka*.*
   2. Ši Sutartis sudaryta pasibaigus aukščiau nurodytam Pirkimui, kuriame Rangovo Pasiūlymas buvo pripažintas laimėtoju.
   3. Darbai atliekami Objekte: Elektrinės g. 2, Vilniaus m. sav. (AB Vilniaus šilumos tinklai teritorija).
2. **DARBŲ APIMTIS IR KAINA (Sutarties BD 5 skyrius)**
   1. Pagal šią Sutartį atliekamų Darbų apimtys yra nurodytos Techninėje specifikacijoje (įskaitant į Techninę specifikaciją įtrauktą parengtą Projekto dalį, t. y. Techninį projektą (jei taikoma) arba kitą Darbų projektinę dokumentaciją) ir bus detalizuotos Užsakovo patvirtintame Darbo projekte (jei jį numatoma rengti pagal Sutarties nuostatas).
   2. Užsakovas yra pasirinkęs fiksuotos kainos kainodaros būdą ir už visą Pirkimo dokumentuose ir Sutartyje numatytą Pirkimo objektą sumoka Rangovo pasiūlyme nurodytą kainą, jeigu faktinis ir Pirkimo dokumentuose bei Sutartyje pirkimo vykdytojo nurodytų darbų kiekis (skaičiuojant pinigine verte) nesiskiria daugiau kaip 15 procentų, skaičiuojant nuo pradinės sutarties vertės.
   3. Fiksuota Darbų kaina – 7.800.000,00 EUR (septyni milijonai aštuoni šimtai tūkstančiai eurų 00 ct), plius taikytinas PVM, kuris sudaro 1.638.000,00 EUR (vienas milijonas šeši šimtai trisdešimt aštuoni tūkstančiai eurų 00 ct), viso (su PVM) 9 438 000,00 EUR (devyni milijonai keturi šimtai trisdešimt aštuoni tūkstančiai eurų 00 ct).
   4. Pradinės Sutarties vertė, išskyrus sumas už absorbcinius (-į) šilumos siurblius (-į) ir kondensacinį dūmų ekonomaizerį (t. y. Sutarties priedo Nr. 5 – 5.3 ir 5.4 punktuose nurodytas sumas) perskaičiuojama, atsižvelgiant į darbo apmokėjimo, įrenginių, statybos produktų ir kitų darbų sudedamųjų̨ dalių sąnaudų pokyčius (bendras kainų lygio kitimas) pagal bendrą kainų lygio kitimą tokia tvarka:
      1. Indeksas – Lietuvos Respublikos statistikos departamento ([www.stat.gov.lt](http://www.stat.gov.lt/)) skelbiamas mėnesinis statybos sąnaudų̨ elementų kainų̨ indeksas („Visi statiniai“);
      2. Indeksavimo laikotarpis – tai laikotarpis, per kurį Indeksas pakinta tiek, kad turi būti perskaičiuojama Pradinės Sutarties vertė. Indeksavimo laikotarpio pradžia laikomas tas mėnuo, kurį buvo sudaryta Sutartis, arba Sutarties pakeitimo, atliekant Sutarties kainos indeksavimą, mėnuo. Indeksavimo laikotarpis negali būti trumpesnis kaip 6 (šeši) kalendoriniai mėnesiai;
      3. Pradinės Sutarties vertė gali būti perskaičiuojama, kai Indekso pokytis yra ne mažesnis kaip 5 proc. nuo Sutarties pasirašymo, arba nuo paskutinio kainos indeksavimo;
      4. Pradinės Sutarties vertė perskaičiuojama bet kuriai iš Šalių pateikus kitai Šaliai pasiūlymą̨ raštu perskaičiuoti Pradinės Sutarties vertę. Pasiūlyme turi būti nurodytas Pradinės Sutarties vertės perskaičiavimui naudojamas Indeksavimo laikotarpis bei Indeksavimo laikotarpio pabaigos Indeksas. Jeigu Šalies pasiūlyme nėra nurodytas Indeksavimo laikotarpio pabaigos indeksas, tai laikoma, kad Indeksavimo laikotarpio pabaiga yra tas mėnuo, kurį Šalis pateikė pasiūlymą.
      5. Pradinės Sutarties vertė perskaičiuojama pagal žemiau nurodytą formulę:

*Perskaičiuota Pradinės Sutarties vertė = PD+((SK – PD)\*(IPb / IPr))*

kur:

PD – iki prašymo pateikimo Užsakovo priimtų Darbų vertė, neįskaitant Pakeitimo pagrindu priimtus papildomus darbus (jeigu tokių būtų), be PVM;

SK – perskaičiavimo metu galiojanti Pradinės Sutarties vertė atėmus Pakeitimo pagrindu atsisakytus darbus (jeigu tokių būtų) be PVM;

IPr – Indeksavimo laikotarpio pradžios Indeksas;

IPb – Indeksavimo laikotarpio pabaigos Indeksas (nurodytas Šalies prašyme).

* + 1. Jei dėl Rangovo kaltės Darbų vykdymas atsilieka nuo Grafiko ir dėl indeksavimo Sutarties vertė didėja, Sutarties vertė bus perskaičiuojama tik tada, kai bus pabaigti visi Grafike nurodyti Darbai, kurie turėjo būti atlikti iki Indeksavimo laikotarpio pabaigos (IPb). Tokiu atveju, Užsakovo priimtų Darbų vertė (PD) formulėje bus nustatoma pagal iki Sutarties vertės perskaičiavimo dienos priimtus Darbus, pritaikius Rangovo pasiūlyme raštu nurodytą Indeksavimo laikotarpio pabaigos (IPb) Indeksą arba, jeigu Rangovo pasiūlyme nebuvo nurodytas Indeksavimo laikotarpio pabaigos (IPb) Indeksas, tai pritaikomas Indekso dydis, kuris galiojo Rangovo pasiūlymo pateikimo mėnesį;
  1. Perskaičiuota Sutarties vertė (neatliktų Darbų daliai, jei tie Darbai ir neturėjo būti atlikti pagal Sutarties terminus) Eur be PVM įforminama Šalių įgaliotų atstovų pasirašomu susitarimu dėl Sutarties pakeitimo, kuris įsigalioja nuo pasirašymo dienos ir pradedamas taikyti nuo papildomo susitarimo pasirašymo mėnesio pirmos dienos, t. y. Atliktų darbų akte už susitarimo pasirašymo mėnesį atliktus statybos darbus nurodomos indeksuotos Darbų kainos. Nei viena iš Šalių neturi teisės atsisakyti pasirašyti tokio susitarimo be pagristų̨ priežasčių̨.

1. **DARBŲ KOKYBĖ IR GARANTINIAI ĮSIPAREIGOJIMAI (Sutarties BD 6 skyrius)**

**3.1. Rangovui Sutartyje nustatytu terminu nepašalinus atitinkamų Darbų defektų (trūkumų), Rangovas, Užsakovui pareikalavus, moka Užsakovui 30 EUR (trisdešimt eurų) delspinigius už kiekvieną pavėluotą dieną. Jei dėl šių Darbų defektų (trūkumų) Užsakovas nebegali naudoti Darbais sumontuotų absorbcinių (-o) šilumos siurblių (-o) ir/ar kondensacinio dūmų ekonomaizerio, arba gali juos naudoti ne pilnu pajėgumu, Rangovas, Užsakovui pareikalavus, moka Užsakovui 100 EUR (vienas šimtas eurų) delspinigius už kiekvieną pavėluotą dieną.**

1. **PROJEKTAVIMAS (Sutarties BD 8 skyrius)**
   1. Į Rangovo pagal šią Sutartį atliekamų Darbų apimtį patenka Darbo projekto parengimas ir suderinimas, kaip tai aptarta Sutarties BD: TAIP.
2. **RANGOVO TEISĖ PASITELKTI TREČIUOSIUS ASMENIS (SUBRANGA), JUNGTINĖ VEIKLA (Sutarties BD 9** 
   1. Sutartis vykdoma Pasiūlyme (ar Paraiškoje) nurodytos jungtinės veiklos sutarties pagrindu šių jungtinės veiklos partnerių: UAB „Grynerga“, Eko Energetyka i Cieplownictwo Sp. z o. o. Pagrindiniu jungtinės veiklos partneriu yra paskirtas UAB „Grynerga“, kuris visų partnerių vardu yra deleguotas ryšiams su Užsakovu, Darbų perdavimui bei atsiskaitymams pagal Sutartį (t.y. visos sąskaitas yra išrašomos ir pateikiamos Užsakovui pagrindinio partnerio vardu, o Užsakovas visus mokėjimus pagal Sutartį vykdo tik pagrindiniam partneriui).
3. **DARBŲ ATLIKIMO TERMINAI IR PRIĖMIMO TVARKA (Sutarties BD 10 skyrius)**
   1. Rangovas Darbus pradeda vykdyti iš karto po Sutarties įsigaliojimo dienos.
   2. Galutinio perdavimo akto pasirašymo data ne vėliau kaip per 17 (septyniolika) mėnesių nuo Sutarties įsigaliojimo dienos.
   3. **Atlikti Darbai Užsakovo priimami etapais arba kas mėnesį Rangovo pasirinkimu pagal Įkainotų veiklų sąraše (Priedas Nr. 5) nurodytus etapus arba etapą sudarančias darbų dalis.**
4. **MOKĖJIMAI, PINIGINĖS PRIEVOLĖS IR SULAIKYMAI (Sutarties BD 12 skyrius)**

7.1. Užsakovas Rangovo išrašytą ir pateiktą Sąskaitą apmoka per Sutarties BD numatytą 30 kalendorinių dienų terminą po Sąskaitos gavimo.

**7.2. Taikomas Užsakovo Rangovui už atliktus Darbus dalies mokėtinų sumų sulaikymas: TAIP. Sulaikoma dalis: 5 % (penki procentai) nuo pagal atitinkamą Darbų dalies perdavimo aktą ar Darbų etapo perdavimo aktą mokėtinos sumos (be PVM).**

7.3.Užsakovas moka Rangovui avansą tokia tvarka: (a) avanso suma – 20% (dvidešimt procentų) Sutarties kainos su PVM, (b) avansas mokamas ne vėliau kaip 30 kalendorinių dienų (tačiau bet kokiu atveju tik po to, kai Rangovas pateikia Užsakovui Sutarties BD numatytą avanso grąžinimo užtikrinimą), (c) Užsakovo sumokėtas avansas užskaitomas tokia tvarka: 20% (dvidešimt procentų) nuo kiekvieno atitinkamo Darbų dalies perdavimo akto ar Darbų etapo perdavimo akto mokėtinos sumos iki pilno avanso užskaitymo.

1. **SUTARTIES ĮVYKDYMO UŽTIKRINIMAS. DRAUDIMAS (Sutarties BD 16 skyrius)** 
   1. Rangovas turi pateikti Užsakovui tokį Sutarties įvykdymo užtikrinimą:
      1. **Forma – neatšaukiama, pirmo pareikalavimo banko garantija / draudimo bendrovės išduotas laidavimo draudimas;**
      2. užtikrinimo suma – 200.000,00 EUR (du šimtai tūkstančių eurų, 00 ct.);
      3. **Sutarties įvykdymo užtikrinimo pateikimo terminas – per 10 (dešimt) darbo dienų po Sutarties pasirašymo.**
   2. Rangovas turi pateikti Užsakovui tokį Rangovo garantinių įsipareigojimų įvykdymo užtikrinimą:
      1. **forma – neatšaukiama, pirmo pareikalavimo banko garantija / draudimo bendrovės išduotas laidavimo draudimas;**
      2. užtikrinimo suma – 5% (penki procentai) nuo faktinės galutinės visų Darbų kainos.
   3. Darbo projekto rengėjo (kaip projektuotojo) civilinės atsakomybės draudimo suma: ne mažiau 43.400,00 EUR vienam draudžiamajam įvykiui.
   4. Rangovo civilinės atsakomybės draudimo suma: ne mažiau 100.000,00 EUR (vieno šimto tūkstančių eurų, 00 ct.) vienam draudžiamajam įvykiui.
2. **SUTARTIES ĮSIGALIOJIMAS IR GALIOJIMAS (Sutarties BD 2.1 punktas)**
   1. Sutartis įsigalioja, kaip numatyta Sutarties BD 2.1 punkte ir pateikus dokumentus, įrodančius 10.2. nurodytų aplinkos apsaugos vadybos sistemų priemonių laikymąsi.
   2. Sutartis galioja, kaip numatyta Sutarties BD 2.1 punkte.
3. **SPECIALIOSIOS SĄLYGOS**
   1. Darbai pagal šią Sutartį gali būti atliekami tik ne šildymo sezono metu: NE.
   2. *Vykdydamas darbus Rangovas privalo* laikytis Europos Sąjungos aplinkos apsaugos vadybos ir audito sistemos (angl. Eco–Management and Audit Scheme, EMAS), kitos aplinkos apsaugos vadybos sistemos, pripažįstamos pagal 2009 m. lapkričio 25 d. Europos Parlamento ir Tarybos reglamento (EB) Nr. 1221/2009 dėl organizacijų savanoriškojo Bendrijos aplinkosaugos vadybos ir audito sistemos (EMAS) taikymo, panaikinančio Reglamentą (EB) Nr. 761/2001 ir Komisijos sprendimus 2001/681/EB bei 2006/193/EB (OL 2009 L 342, p. 1), 45 straipsnį, kitų aplinkos apsaugos vadybos standartų, pagrįstų atitinkamais Europos arba tarptautiniais standartais, kuriuos yra patvirtinusios sertifikavimo įstaigos, atitinkančios Europos Sąjungos teisės aktus, atitinkamų Europos ar tarptautinio sertifikavimo standartų arba laikytis kitų (lygiaverčių) pasitvirtintų aplinkos apsaugos vadybos sistemos priemonių.
   3. Darbų pridavimo metu Rangovas privalo pateikti įrodymus, kad po darbų likusias antriniam panaudojimui tinkamas medžiagas atidavė perdirbimui.
4. **PAKEIČIAMOS / NETAIKOMOS SUTARTIES BD SĄLYGOS**
   1. Sutarties BD 10.1 punktas išdėstomas taip:

„*10.1 Rangovas Darbus pradeda vykdyti Sutarties SD nurodytu metu. Ne vėliau kaip per 20 (dvidešimt) darbo dienų po Sutarties pasirašymo Rangovas, vadovaudamasis Pirkimo sąlygose (įskaitant Techninę specifikaciją) nurodytais Užsakovo reikalaujamais Darbų (įskaitant atitinkamas jų dalis) atlikimo terminais, suderina su Užsakovu detalų Darbų vykdymo grafiką Įkainotų veiklų sąrašo pagrindu (Sutarties priedas Nr. 5) Toks Užsakovo raštu (tame tarpe el. paštu) patvirtintas Darbų vykdymo grafikas tampa neatskiriama Sutarties dalimi ir Šalys juo vadovaujasi.“*

***Šis pakeičiamas punktas netaikomas ir išdėstomas nauja aktualia redakcija, taikoma šiai sutarčiai: „Rangovas Darbus pradeda vykdyti Sutarties SD nurodytu metu. Ne vėliau kaip per 10 (dešimt) darbo dienų po Sutarties pasirašymo Rangovas, vadovaudamasis Pirkimo sąlygose (įskaitant Techninę specifikaciją) nurodytais Užsakovo reikalaujamais Darbų (įskaitant atitinkamas jų dalis) atlikimo terminais, parengia ir pateikia Užsakovui suderinimui detalų Darbų vykdymo grafiką. Toks Užsakovo raštu (tame tarpe el. paštu) patvirtintas Darbų vykdymo grafikas tampa neatskiriama Sutarties dalimi ir Šalys juo vadovaujasi“.***

11.2. Sutarties BD 7.1.7 punktas **taikomas**.

11.3. Sutarties BD 7 skyrius yra papildymas 7.2.33 punktu:

*„7.2.33 savo kaštais pasirūpinti Darbų rezultato (Objekto, jo sudėtinių dalių bei žemės sklypo) kadastrinių matavimų atlikimu. Kadastro duomenų byloms turi būti atlikta išankstinė kadastro tvarkytojo (VĮ „Registrų centras“) patikra. Kadastro duomenų bylos, prieš teikiant kadastro tvarkytojui išankstinei patikrai, turi būti pateiktos Užsakovo atstovui, ištaisytos pagal pateiktas Užsakovo pastabas ir gautas jo pritarimas.“*

11.4 Sutarties BD 7.20 punktas išdėstomas taip:

*„7.20* *Baigus Darbus, Rangovas STR 1.05.01:2017 „Statybą leidžiantys dokumentai. Statybos užbaigimas. Statybos sustabdymas. Savavališkos statybos padarinių šalinimas. Statybos pagal neteisėtai išduotą statybą leidžiantį dokumentą padarinių šalinimas“ bei kitų teisės aktų nustatyta tvarka, kiek tai susiję su Darbais, parengia ir/ar gauna visus su Darbais susijusius dokumentus, taip pat atlieka su Darbais susijusius veiksmus, reikalingus pasirengiant Objekto statybos užbaigimo procedūrų įforminimui, perduoda šiuos dokumentus Užsakovui ir, kiek to pareikalauja Užsakovas, dalyvauja Objekto statybos užbaigimo procedūrose, kad būtų gautas Objekto statybos užbaigimo dokumentas. Pačiomis statybos užbaigimo procedūromis rūpinasi Rangovas.“*

11.5 Sutarties BD 7 skyrius papildomas 7.2.34 punktu:

*„7.2.34 Atlikus Objekto Darbus, Rangovas visą projektinę dokumentaciją pateikia teisės aktų nustatyta tvarka (pvz. darbo projektas atitinkantis atliktus statybos Darbus su žyma „Taip pastatyta“) skaitmeninėje laikmenoje, kurių pagrindu buvo rengiama viso Objekto išpildomoji dokumentacija (\*.pdf, \*.docx, \*.tif formatu, brėžinius ir schemas – \*.dwg formatu su galimybe redaguoti, o sąnaudų kiekių žiniaraščius – \*.xls format ir pan.).“*11.6. Sutarties BD papildomos 11.6 punktu „Užsakovas turi teisę Sutarties galiojimo laikotarpiu pareikalauti iš Rangovo pateikti pagrindžiančius dokumentus dėl jo teikiamų prekių (įskaitant jų sudedamąsias dalis) ir teikiamų paslaugų atitikties Lietuvos Respublikos pirkimų, atliekamų vandentvarkos, energetikos, transporto ar pašto paslaugų srities perkančiųjų subjektų įstatymo 58 straipsnio 41 dalies 3 punkto nuostatoms“.

11.6 Sutarties BD 10 skyrius papildomas 10.15.1 punktu:

*„10.15.1. Apie bet kokius numatomus atlikti bandymus Rangovas Užsakovą ir statinio statybos techninės priežiūros vadovą turi informuoti ne vėliau kaip prieš 3 (tris) darbo dienas“.*

11.7 Sutarties BD 10 skyrius papildomas 10.15.2 punktu:

*“10.15.2. Jeigu, atlikus patikrinimą, matavimą ar bandymus, nustatoma, kad kokia nors įranga, įrenginys, medžiagos arba darbų kokybė ar Darbo projektas yra su trūkumais defektais, neatitinka įrenginių garantinių parametrų (priedai Nr. 2 ir Nr. 7) arba kaip kitaip neatitinka Sutarties, techninių sąlygų, techninio projekto sprendinių, normatyvinių statybos techninių dokumentų, normatyvinių statinio saugos ir paskirties dokumentų ar kitų teisės aktų reikalavimų, tai statinio statybos techninės priežiūros vadovas gali atmesti tą Darbo projekto dalį, įrangą, įrenginį, medžiagas arba darbus , atitinkamai apie tai raštu pranešti Užsakovui ir Rangovui ir nurodyti priežastis. Tokiu atveju Rangovas techninio prižiūrėtojo nurodytu terminu privalo ištaisyti trūkumus, defektus ar pakeisti medžiagas ar įrangą, įrenginį, ištaisyti darbo projektą taip, kad sprendiniai atitiktų sutarties reikalavimus“.*

* 1. Sutarties BD 10 skyrius papildomas 10.15.3 punktu:

*„10.15.3. Jeigu Rangovas laiku nepraneša Užsakovui ir statinio statybos techninės priežiūros vadovui apie Darbų uždengimą ir nesudaro galimybės Užsakovui ir statinio statybos techninės priežiūros vadovui patikrinti uždengiamų Darbų, Rangovas, Užsakovui ar/ir statinio statybos techninės priežiūros vadovui pareikalavus, savo sąskaita atidengia paslėptus Darbus. Užsakovas taip pat turi teisę atidengti paslėptus Darbus pats. Atidengtus Darbus Rangovas vėl uždengia savo sąskaita. Toks uždengtų darbų atidengimas ir (arba) uždengimas nesuteikia teisės Rangovui pratęsti Sutarties vykdymo terminų ir (arba) reikalauti papildomo apmokėjimo“.*

* 1. Sutarties BD 10 skyrius papildomas 10.15.4 punktu:

*„10.15.4. Jei Rangovas Užsakovui ar/ir statinio statybos techninės priežiūros vadovui tinkamai pranešta apie paslėptų Darbų uždengimą, tačiau numatytu laiku Užsakovas ar/ir statinio statybos techninės priežiūros vadovas neatvyksta patikrinti ir priimti atliekamų Darbų, Rangovas užfiksuoja situaciją, padarydamas foto nuotraukas, skirtas Užsakovui, ir paslėptų Darbų uždengimą atlieka Užsakovui ar/ir statinio statybos techninės priežiūros vadovui nedalyvaujant. Tokiu atveju, Užsakovui ar/ir statinio statybos techninės priežiūros vadovui vėliau pareikalavus atliktus Darbus atidengti, šie Darbai atidengiami Užsakovo sąskaita, išskyrus atvejus, kai atidengus Darbus paaiškėja, kad jie buvo atlikti netinkamai“.*

11.10 Sutarties BD 12 skyrius papildomas 12.15 punktu:

*“12.15. |Avansas, kuriuo Rangovas ketina pasinaudoti, turi būti užtikrintas banko ar draudimo bendrovės garantija, išduota Lietuvos Respublikoje įsikūrusio ar užsienio banko/draudimo bendrovės, pagal Pirkimo sąlygose pateiktą pavyzdinę formą. Avanso mokėjimo gražinimo užtikrinimas turi būti pateiktas visai prašomai išmokėti avanso sumai, jis turi įsigalioti jo išdavimo dieną ir galioti tol, kol bus užskaitytas išankstinis mokėjimas, tačiau jo suma gali būti atitinkamai mažinama Rangovo užskaitytų sumų dydžiais. Jeigu Rangovas nepristato įrangos už išmokėtą avanso sumą iki avanso mokėjimo grąžinimo užtikrinimo galiojimo termino pabaigos (jeigu avanso mokėjimo užtikrinimo garantijoje toks terminas nurodytas), ne vėliau kaip likus 7 (septynioms) darbo dienoms iki avanso mokėjimo grąžinimo užtikrinimo galiojimo pabaigos, turi būti pateikiamas naujas arba pratęsiamas galiojantis tokio paties dydžio avanso mokėjimo grąžinimo užtikrinimas iki bus užskaitytas išankstinis mokėjimas. Jei Rangovas šiame punkte nustatytu terminu nepateikia Užsakovui avanso mokėjimo grąžinimo užtikrinimo atnaujinimo ar pratęsimo, o sumokėtas avansas dar nėra užskaitytas, Užsakovas turi teisę pasinaudoti išankstinio mokėjimo grąžinimo užtikrinimu“.*11.11. Sutarties BD papildomos 15.5.13 punktu:

*„15.5.13. paaiškėjo Lietuvos Respublikos pirkimų, atliekamų vandentvarkos, energetikos, transporto ar pašto paslaugų srities perkančiųjų subjektų įstatymo 58 straipsnio 41 dalyje nurodytos aplinkybės”*.

**12. PRIEDAI**

12.1. Prie šios Sutarties SD pridedami žemiau nurodyti priedai, kurie sudaro neatskiriamą Sutarties dalį (kiekviena Šalis gauna po vieną kiekvieno priedo egzempliorių):

12.1.1. Priedas Nr. 1 – Kontaktiniai adresai pranešimams siųsti ir asmenys, atsakingi už sutarties vykdymą 1 lapas (konfidenciali informacija).

12.1.2. Priedas Nr. 2 – Techninė specifikacija, 5 lapai;

12.1.2. Priedas Nr. 2.1 – TS 1 priedas\_Techninis projektas;

12.1.3. Priedas Nr. 2.2 – AŠS garantiniai parametrai (deklaracija), 1 lapas;

12.1.4. Priedas Nr. 3 – Pasiūlymas, 4 lapai;

12.1.5. Priedas Nr. 4 – Sutarties bendroji dalis, 31 lapas;

12.1.6. Priedas Nr. 5 – Įkainotų veiklų sąrašas, 1 lapas;

12.1.7. Priedas Nr. 6 – Pirkimo metu Užsakovo atlikti Pirkimo sąlygų paaiškinimai, patikslinimai, 16 lapų;

12.1.8. Priedas Nr. 8 – Palyginamoji lentelė, 1 lapas;

12.1.9. Priedas Nr. 8.1 – Palyginamosios lentelės 1 priedas\_AŠS specifikacija, 1 lapas;

12.1.10. Priedas Nr. 8.2 – Palyginamosios lentelės 2 priedas\_Šilumokaičio specifikacija, 1 lapai;

12.1.11. Priedas Nr. 8.3 – Palyginamosios lentelės 3 priedas\_Dūmsiurbės su priklausiniais parametrai, 4 lapai;

12.1.12. Priedas Nr. 9 – Jungtinės veiklos sutartis, 2 lapai.

**13. ŠALIŲ PARAŠAI**

|  |  |
| --- | --- |
| **Užsakovo vardu:** | **Rangovo vardu:** |
| Generalinis direktorius | Direktorius |
|  |  |

Priedas Nr. 1

**KONTAKTINIAI ADRESAI PRANEŠIMAMS SIŲSTI IR ASMENYS, ATSAKINGI UŽ SUTARTIES VYKDYMĄ**

1. **PRANEŠIMAI (Sutarties BD 19.5 punktas)**
   1. Užsakovo kontaktiniai adresai pranešimams siųsti: adresas – Spaudos g. 6-1, 05132 Vilnius, elektroninis paštas - [info@chc.lt](mailto:info@chc.lt)
   2. Tiekėjo kontaktiniai adresai pranešimams siųsti: adresas – Partizanų g. 89, 50312 Kaunas, elektroninis paštas - tomas.rutkauskas@grynerga.lt
2. **KONTAKTINIAI ASMENYS (Sutarties BD 19.6 punktas)**
   1. Užsakovo atstovų, kurie bus atsakingi už šios Sutarties vykdymą, kontaktai: Projektų įgyvendinimo komandos Projektų vadovas
   2. Tiekėjo atstovų, kurie bus atsakingi už šios Sutarties vykdymą, kontaktai: Direktorius
   3. Už Sutarties paviešinimą atsakingas Pirkimų skyriaus pirkimų vadybininkas.

|  |  |
| --- | --- |
|  |  |
| **Užsakovo vardu:** | | **Rangovo vardu:** |
| Generalinis direktorius | | Direktorius |
|  | |  |